כמתכנן מפתח בעיר, תרם להקמתם ופיתוחם של רחובות ואזורים לא מיושבים בעיר והותיר בהם את קוו העיצובי ואת חותמו. ניתן למצוא ריכוז רב של בנייניים תחת תכנונו ברחובות מרכזיים בעיר, כגון רחוב ביאליק (רחובה הראשון של רמת גן והמרכזי בעיר) ורחוב ז'בוטינסקי.
לבית נתן קוקס בתכנונו חשיבות היסטורית בשל הסבתו ללשכת הרמטכ"ל הראשון יעקב דורי וסגנו, יגאל ידין.
בנוסף, בשנות ה-30 היה אמון על תכנונו של מעון שגריר בריטניה ברמת גן. הוילה תוכננה כבית מגורים, הוסבה לבית מלון ולימים הוסבה שוב למגורים עד שנרכשה על ידי ממשלת בריטניה להושבת השגריר.
יתר על כך, היה אמון על הרחבת בית רוזנבלום, שנחשב לבית היסטורי בתולדות רמת גן. היה משכנם של יעקב וציפורה רוזנבלום, מראשוני רמת גן. בשנת 1934 דירה בבניין שימשה משכנם של הזוג מניה וחיים נחמן ביאליק.
רבים מהמבנים שתכנן ברמת גן זוהו כבעלי חשיבות היסטורית ותרבותית וכיום מוגדרים כמבנים לשימור ברמת שימור גבוהה. ביניהם: מעון שגריר בריטניה, בית שמואלי, בית נתן קוקס, בית קרמק ופנסיון רבקה תנעזר, פנסיון ציבלין ורבים אחרים.
במסגרת עבודתו, היה שותף פעיל בוועדה לשיפור פני העיר.
בשנת 1982 קיבל את אות "יקיר העיר רמת גן" מידיו של ראש העיר דאז, ישראל פלד.
בנוסף לעבודתו כמהנדס, זקלד היה בולאי חובב והתנדב בתחנת כיבוי האש הראשונה ברמת גן.
פסח זקלד נפטר בשנת 1986. היה נשוי לחיה ואב לשניים.
פרויקטים נבחרים בעיר רמת גן.
לפי סקר מבנים ואתרים לשימור ברמת גן, 2012, מנהל ההנדסה רמת גן, אדריכלית נעה שק:
דודג' פאסט פור
דודג' פאסט פור (באנגלית : Dodge Fast Four, קרוי גם : Dodge Brothers) היא מכונית, אשר יוצרה במספר תצורות בין השנים 1928–1927 על ידי חברת "האחים דודג' אוטומוביל" ובשנת 1928 הפכה לחטיבת דודג' בקונצרן המכוניות האמריקאי קרייזלר.
היסטוריה.
חברת דודג' נוסדה בשנת 1900 על ידי האחים ג'ון פראנסיס דודג' והוראס אלגין דודג' בדטרויט שבמישיגן. בימיה הראשונים יצרה החברה חלקי מנוע ושלדה עבור תעשיית הרכב המתפתחת בעיר, בעיקר עבור החברות אולדסמוביל ופורד. למרות ההצלחה המסחרית שאפו האחים לייצר מכוניות משלהם. שאיפה זו התממשה לראשונה במכונית הראשונה, "דודג' דגם 30" (Dodge Model 30), ששיווקו ב-1915 כמתחרה יוקרתית יותר לדגם פורד מודל T הנפוץ. דגם 30 כלל כמה חידושים לאותה עת - גוף עשוי כולו פלדה, תיבת הילוכים חדשנית, ומערכת חשמל בת 12 וולט. תיבת ההילוכים והמנוע היו טובים מאלה של פורד T
(35 כוחות סוס לעומת 20).
בזכות איכות החלפים שייצרו ומעלותיה של המכונית היא הגיעה למקום שני במכירות הרכב בארצות הברית ב-1916.
באותה שנה השתמש הצבא האמריקני בהצלחה בדגם 30 בפעילותו המבצעית כנגד המהפכן המקסיקני פנצ'ו וייה.
בינואר 1920 הלך לעולמו ג'ון דודג' ובדצמבר אותה שנה נפטר גם הוראס דודג'. אלמנות השניים המשיכו בניהול החברה. דגם 30 שונה קלות ושווק כ"סדרת 116" (Series 116) אולם החברה ירדה למקום החמישי מכירות בארצות הברית ב-1925. באותה שנה מכרו אלמנות המייסדים את החברה ל-קבוצת משקיעים, שהחליטה, בעקבות ירידה נוספת במכירות (מקום שביעי ב-1927) למכור את דודג' ליצרן מכוניות אחר.
בשנת 1928 רכש קונצרן קרייזלר את חברת דודג' ומבחר הדגמים המיוצר ירד ל-13 בשתי קטגוריות (מ-19 דגמים בשלוש קטגוריות).
בראטייבו
נפת בראטייבו (ברוסית: район Братеево) היא נפה במחוז הדרומי של העיר הפדרלית מוסקבה שברוסיה. שטחה הוא 7.63 קמ"ר ואוכלוסייתה מונה 110,185 תושבים (2020).
בשנת 1960 הפכו הכפרים ברטייבו ובוריסובו, כמו גם השטח שמסביב, לחלק מהמבנה המינהלי של העיר מוסקבה, תחילה בראיון פרולטארסקי, ומאז 1969 – בקרסנוגוורדיסקי. בשנות השמונים נהרס הכפר ברטייבו לחלוטין במהלך הקמת אזור מגורים חדש, ברטייבו.
בראטייבו ממוקם בדרום-מזרח העיר, על גדתו הימנית של נהר מוסקבה. בראיון פועלות תחנות מטרו אלמה-אטינסקאיה ובוריסובו.
אלימלך וסטרייך
אלימלך (מלך) וסטרייך (נולד ב־12 בינואר 1950) הוא פרופסור אמריטוס למשפטים באוניברסיטת תל אביב ורב. תחומי המחקר שלו הם דיני משפחה ודיני ממונות במשפט העברי, יחסי המשפט העברי עם רפואה מודרנית, והמשפט העברי בקהילות עדות המזרח.
ביוגרפיה.
נולד בישראל, ולמד בישיבת כרם ביבנה החל משנת 1968. בשנת 1971 הוסמך לרבנות והחל לשמש כרב צבאי במילואים. בשנת 1973 פנה ללימודי משפטים באוניברסיטת בר-אילן, כשבמקביל למד המכון הגבוה לתורה. בשנת 1979 החל לעבוד כעורך דין במחלקה המשפטית של בנק דיסקונט. בשנים 1980–1994 היה מרצה ועמית מחקר במחלקה למשפטים באוניברסיטת בר-אילן, ובשנים 1982–1983 היה עמית מחקר במחלקה לתלמוד באוניברסיטת תל אביב.
עבודת התזה שלו (הוגשה ב-1980 באוניברסיטת תל אביב) עסקה בחובה לסיכון עצמי למען הצלת חייו של אחר במשפט העברי וזכתה לציון ראוי לשבח. עבודת הדוקטורט שלו (הוגשה ב-1990 באוניברסיטה העברית) עסקה בהיתר מאה רבנים, המאפשר לגבר לשאת אישה שנייה. העבודה הונחתה על ידי פרופסור מנחם אלון, שהיה באותה עת סגן-נשיא לבית המשפט העליון, וזכתה בפרס משה זילברג לעבודות דוקטור מצטיינות, ובפרס למחקר בתחומי היהדות של משרד החינוך והתרבות.
היה חוקר במכון שלום הרטמן בשנת 1990 ובשנים 1996–1997.
היה חוקר בכיר במרכז האקדמי שערי משפט בשנים 1998-1999.
מונה כפרופסור חבר במחלקה למשפטים באוניברסיטת תל אביב בשנת 2000, ובשנת 2010 מונה כפרופסור מן המניין.
היה פרופסור אורח בבית הספר למשפטים של אוניברסיטת שיקגו בשנים 2001, 2005 ו-2008.
פרסומים.
פרסם את הספר תמורות במעמד האישה במשפט העברי: מסע בין מסורות, שיצא לאור בהוצאת מאגנס ב-2002.
ערך את חוברת 3 לכרך כ"ב, חוברות 1 ו-3 לכרך כ"ג ואת שלוש חוברות כרך כ"ד של כתב העת עיוני משפט אשר פורסמו בין אוקטובר 1999 למרץ 2001. וסטרייך כתב מאמרים רבים על דיני משפחה ביהדות, תוך המקדות על היחס בין אשכנזים למזרחים והאתגרים שנכונו למשפחה היהודית בעידן המודרני.
חיים אישיים.
נשוי ומתגורר בפתח תקווה. אב לארבעה ילדים. בנו הבכור, אבישלום וסטרייך, הוא פרופסור למשפטים במרכז האקדמי למשפט ולעסקים ברמת גן.
פיוטר סטגני
מיכאיל בונש-ברוייביץ'
ביריוליובו המזרחית
נפת ביריוליובו המזרחית (ברוסית: район Бирюлёво Восточное) היא נפה במחוז הדרומי של העיר הפדרלית מוסקבה שברוסיה. שטחה 14.772 קמ"ר ואוכלוסייתה מונה 155,937 תושבים (2020).
על שטחה של נפת ביריוליובו המזרחית, ישנם כמה אובייקטים של שמורה ומוזיאון צאריצינו, כמו:
מזרקת האור הדינאמית הגדולה ביותר במוסקבה בליווי מוזיקלי ממוקמת על בריכה בתוך אי בצורת פרסה. קוטר המזרקה הוא 55 מטר, גובהו של כל 807 זרמים יכול להגיע ל 15 מטר בעוצמה משתנה ומנגינות מסונכרנות, התאורה מתבצעת באמצעות 3312 מנורות תת-מימיות.
קרוב לחצי משטח הנפה תופס פארק ביריוליובסקי ארבורטום.
בית האזרח
בית האזרח הוא מבנה המהווה כיום מרכז פעילות אזרחים ותיקים ברמת-גן ומוגדר כמבנה לשימור. בית האזרח ממוקם על יד כיכר הרמב"ם, ברחוב ביאליק 42.
הבניין תוכנן בידי ד"ר אינג' א. ויינשטוק, ונבנה בשנים 1936–1944, אשר בחלק מתקופה זו עמד נטוש עקב חוסר בתקציב עד שהושלם. חלקו הקדמי היה לבית האזרח ובחלקו האחורי נוסדה בשנת 1945 הספרייה הציבורית הראשונה ביישוב, ״ספריית דבר ביאליק״. בית האזרח הוקם כדי לשמש כמרכז חברתי תרבותי לתושבי רמת גן. הוא שימוש לקיום הרצאות בנושאים פוליטיים, דתיים וספרותיים וכן פעילויות ארגוני נוער . מאז נבנה הפעילות התרחבה ונבנו תוספות רבות לבניין המקורי.
היסטוריה.
מבנה בית הספר העממי.
מבנה בית הספר העממי הוא מבנה נוסף אשר שכן בירכתי המגרש של בית האזרח. מבנה זה נבנה בשנת 1930–1931, היה בנוי בצורת ח' והכיל חדרי כיתות, חדר אחות, חדר מורים וחדר מנהל. בית הספר העממי היה למעשה מרכז החיים של המושבה. בהמשך שימוש כבית המשפט של רמת גן. כיום נמצא במקום חניון אספלט.
המבנה הנוכחי.
בית האזרח תוכנן והוקם על ידי המהנדס אינג' א. ווינשטוק בתקופת הקמת רמת גן כעיר כפרית המבוססת על עבודה עברית. את בית האזרח הקימה אגודה בשם "דביר ביאליק- מרכז לתרבות עברית ברמת גן" בשיתוף עם המועצה המקומית. המבנה המקורי תוכנן בסגנון הבינלאומי המאוחר, כמבנה בעל 2 קומות. מבנה זה היה קטן מדי עבור צורכי העיר המתפתחת במהירות ונבנו לו תוספות רבות לאורך השנים. כיום, המבנה מאכלס את המחלקה המשפטית של עיריית רמת גן, מרכז פעילות לאזרחים הוותיקים, אגף מרכזות מידע ולשכת חברי המועצה של רמת גן.
אדריכלות.
המבנה.
המבנה המקורי תוכנן כמבנה בן 3 קומות, קומת הקרקע המכילה מבואה וחלל מרכזי, קומת מרתף הבנויה בצורת ח' וקומה עליונה הבנויה כקומת גלריה. התכנית יצאה לפועל בצורה חלקית - החזית שמרה על התכנון המקורי בעוד שהמבנה נבנה כמפלס אחד.
הסגנון.
המבנה תוכנן בסגנון הבינלאומי המאוחר, סגנון אדריכלי זה נובע מתוך הסגנון הבינלאומי שהתפתח באירופה ובארצות הברית במהלך שנות ה-20 וה-30. הסגנון מתאפיין בתכנון פונקציונלי, יעיל, השם דגש על קווים פשוטים וישרים ושימוש חסכוני של חומרי בנייה. סגנון זה נמנע מקישוטים מיותרים ושומר על אופי מופשט וצנוע. מאפיינים בולטים של הסגנון הבינלאומי המאוחר הוא תצריף של רצועות אנכיות טיפוסיות לאורך חזית המבנה, מסה בנויה בצורה אורתוגונלית, טיח כחומר גמר, גג שטוח, ומבנה המורכב ממסה אחת בעלת מראה סטטי ללא חלוקה לגושים או לנפחים.
תוספות מאוחרות.